Victory at Entebbe
Victory at Entebbe () je američki televizijski film snimljen 1976. godine u režiji Marvina J. Chomskog i premijerno emitiran na programu mreže American Broadcasting Company. Po žanru je dokudrama, a radnja prikazuje tok operacije Entebbe, odnosno spektakularni prepad izraelskih specijalaca na aerodrom Entebbe u Ugandi, gdje su palestinski militanti bili držali taoce iz otetog aviona. Događaj se zbio nekoliko mjeseci prije premijere, te je, dijelom zato što su se među taocima nalazili američki državljani, a dijelom zato što se zbio na američki Dan nezavisnosti, izazvao izuzetnu pažnju američke javnosti, a što je mreža ABC nastojala što bolje iskoristiti, te je na odlučila o tome na brzinu snimiti igrani film. Radi uštede je film u potpunosti snimljen u studijima Warner Bros. u Kaliforniji, kao i na magnetoskopskoj umjesto tradicionalne filmske vrpce; rezultat je bio prilično "neugledan" i nimalo spektakularan izgled; producenti su se umjesto toga daleko više oslanjali na glumačku postavu koja je sadržavala neka prilično ugledna imena i velike hollywoodske zvijezde. Brzina sa kojom je snimljen je bio djelomično potaknuta i time da je suparnička TV-mreža NBC snimala vlastitu ekranizaciju događaja pod naslovom Raid on Entebbe, a koja je emitirana nepunih mjesec dana kasnije. Victory at Entebbe je nedugo nakon američke TV-premijere dobio kino-distribuciju u nekoliko zemalja, a što je izazvalo terorističke prijetnje iz radikalno lijevih pro-palestinskih krugova.

Uloge

 Helmut Berger ... Wilfried Böse
 Linda Blair ... Chana Vilnofsky
 Kirk Douglas ... Hershel Vilnofsky
 Richard Dreyfuss ... Puk. Yoni Netanyahu
 Helen Hayes ... Etta Grossman Wise
 Anthony Hopkins ... Yitzhak Rabin
 Burt Lancaster ... Shimon Peres
 Elizabeth Taylor ... Edra Vilnofsky
 Julius Harris ... Idi Amin
 Theodore Bikel ... Yakov Shlomo
 Harris Yulin ... Gen. Dan Shomron
 Christian Marquand ... Captain Dukas
 Jessica Walter ... Nomi Haroun
 Stefan Gierasch ... Gen. Gur
 David Sheiner ... Aaron Olav 
 Severn Darden ... Moshe Meyer
 Allan Miller ... Nathan Haroun
 Bibi Besch ... Njemica

Izvori

Vanjske veze
 
 

Američki filmovi
Dokudrame
Ratni filmovi
Akcije (filmovi)
Dramski filmovi
Avijacijski filmovi